กรมการขนส่งทางบก อำนวยความสะดวกประชาชนร่วมงานพระราชพิธีบรมราชาภิเษก จัดแท็กซี่และมอเตอร์ไซค์จิตอาสาบริการรับ-ส่งฟรี
กรมการขนส่งทางบก อำนวยความสะดวกประชาชนร่วมงานพระราชพิธีบรมราชาภิเษก จัดแท็กซี่และมอเตอร์ไซค์จิตอาสาบริการรับ-ส่งฟรีนางจันทิรา บุรุษพัฒน์ รองอธิบดีกรมการขนส่งทางบก เปิดเผยในการเป็นประธานปล่อยแถวมอเตอร์ไซค์จิตอาสากว่า 200 คัน ที่บริเวณหน้าอาคาร 6 กรมการขนส่งทางบก จตุจักร ว่า เพื่อเป็นการอำนวยความสะดวกให้แก่ประชาชนที่เดินทางเข้าร่วมงานพระราชพิธีบรมราชาภิเษก กรมการขนส่งทางบก ได้ประสานผู้ขับรถแท็กซี่และรถจักรยานยนต์จิตอาสา ร่วมให้บริการรับ-ส่งประชาชน โดยไม่เสียค่าใช้จ่าย โดยจะวิ่งให้บริการระหว่างจุดจอดรถ 27 แห่งรอบกรุงเทพมหานคร และจุดจอดรถเฉพาะกิจของขสมก.6 จุด ได้แก่ อนุสาวรีย์ชัยสมรภูมิ สถานีขนส่งผู้โดยสารกรุงเทพฯ จตุจักร วงเวียนใหญ่ สนามศุภชลาศัย สถานีขนส่งผู้โดยสารกรุงเทพฯ สายใต้ใหม่ และสถานีรถไฟหัวลำโพง เพื่อเดินทางไปยังจุดจอดรับ-ส่งในพื้นที่การจัดงานกรุงเทพมหานครชั้นในที่ใกล้บริเวณพระราชพิธีบรมราชาภิเษกทั้ง 7 จุด ทั้งนี้ ประชาชนที่จะใช้บริการโปรดสังเกตสติ๊กเกอร์และบัตรสัญลักษณ์ตามแบบที่กรมการขนส่งทางบกกำหนด เพื่อแสดงตนเป็นจิตอาสาให้บริการฟรี โดยรถแท็กซี่จะติดสติ๊กเกอร์ไว้ด้านหน้ากระจกรถ ส่วนผู้ขับขี่รถจักรยานยนต์จิตอาสาจะแขวนบัตรคล้องคอ โดยผู้ขับขี่รถแท็กซี่และรถจักรยานยนต์จิตอาสาจะแต่งกายด้วยเสื้อสีเหลืองหรือชุดจิตอาสาทำความดี อย่างไรก็ตาม ขอความร่วมมือผู้ให้บริการรถโดยสารสาธารณะทุกประเภท ร่วมทำความดี ปฏิบัติตามกฎหมายและห้ามเอาเปรียบประชาชน ///เสียง///ขณะที่ ผู้ขับมอไซด์จิตอาสา ต่างสะท้อนว่า งานพระราชพิธีบรมราชาภิเษกเป็นวันสำคัญของชาติ ในฐานะประชาชนคนไทย อยากมีส่วนร่วม โดยการเป็นจิตอาสาช่วยบำเพ็ญสาธารณประโยชน์ ทำความดีด้วยใจถวายเป็นพระราชกุศลแด่ในหลวงรัชกาลที่ 10 และรู้สึกภาคภูมิใจเป็นอย่างมาก//นอกจากนี้ กรมการขนส่งทางบกได้ประสานผู้ประกอบการสหกรณ์แท็กซี่ จำนวน 110 แห่ง จัดรถแท็กซี่ให้เพียงพอกับการให้บริการรับ-ส่งประชาชนที่ต้องการเดินทางเข้าร่วมงานพระราชพิธีฯ ตลอดระยะเวลาจัดงานระหว่างวันที่ 4 – 6 พฤษภาคม 2562 พร้อมจัดเจ้าหน้าที่ลงพื้นที่อำนวยความสะดวกและคุมเข้มความปลอดภัยตรวจสอบการให้บริการรถโดยสารสาธารณะอย่างเข้มงวด โดยเฉพาะจุดเชื่อมต่อการเดินทางด้วยระบบขนส่งสาธารณะทุกระบบ ทั้งนี้ ประชาชนสามารถขอรับบริการสอบถามข้อมูลการเดินทางหรือกรณีไม่ได้รับความเป็นธรรมหรือถูกเอารัดเอาเปรียบจากการใช้บริการรถโดยสารสาธารณะสามารถแจ้งเรื่องร้องเรียนได้ที่หมายเลขโทรศัพท์ 1584 ตลอด 24 ชั่วโมง